proxectonos/corpus_dominio_legal_administrativo_tmp huggingface dataset:
EXTRACTO da Orde do 22 de xuño de 2020 pola que se establecen as bases reguladoras para a concesión de axudas económicas, destinadas a entidades de iniciativa social, para o financiamento de gastos extraordinarios nos centros e programas de inclusión social, ocasionados pola crise sanitaria do COVID-19 (código de procedemento BS631B).
Consellería de Política Social — III. Outras disposicións — 03/07/2020

BDNS (Ident.): 511905.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http//www.pap.minhap.gob.es/bdnstrans/index):
Primeira. Entidades beneficiarias
a) Entidades de iniciativa social titulares de centros de inclusión que foron considerados servizos básicos ás persoas sen fogar por Resolución do 15 de marzo de 2020, da Secretaría Xeral Técnica da Consellería de Presidencia, Administracións Públicas e Xustiza, pola que se dá publicidade ao Acordo do Centro de Coordinación Operativa da situación de emerxencia sanitaria no territorio da Comunidade Autónoma de Galicia, declarada polo Acordo do Consello da Xunta de Galicia do día 13 de marzo de 2020, como consecuencia da evolución da epidemia do coronavirus COVID-19 (DOG do 15 de marzo), nomeadamente entidades titulares de albergues sociais, cociñas económicas e comedores sociais, centros de atención social continuada e centros de día que presten servizos de mantemento da hixiene (como ducha ou lavandaría) e os servizos de «calor e café». Incluiranse tamén os centros de acollida básica e especializada.
b) Entidades de iniciativa social que acrediten a realización nos dous últimos anos de actuacións dos servizos de cobertura de necesidades de alimento e provisión de recursos básicos (hixiene, roupeiro, lavandaría e apoio material).
Segundo. Obxecto
Establecer as bases reguladoras para a concesión de axudas económicas destinadas ás entidades de iniciativa social para o financiamento de gastos extraordinarios ocasionados pola crise sanitaria do COVID-19 en relación co funcionamento dos centros e realización de programas de inclusión social da súa titularidade.
Terceiro. Bases reguladoras
Orde do 22 de xuño de 2020 pola que se establecen as bases reguladoras para a concesión de axudas económicas, destinadas a entidades de iniciativa social, para o financiamento de gastos extraordinarios nos centros e programas de inclusión social, ocasionados pola crise sanitaria do COVID-19 (código de procedemento BS631B).
Cuarto. Importe
Importe total: un millón cincocentos mil euros (1.500.000 €) na aplicación 13.03.313C.481.7 dos orzamentos xerais da Comunidade Autónoma de Galicia para o año 2020.
Quinto. Prazo de presentación de solicitudes
Un mes contado a partir do día seguinte ao da publicación desta orde no Diario Oficial de Galicia.
Santiago de Compostela, 22 de xuño de 2020
RESOLUCIÓN do 20 de maio de 2020, da Secretaría Xeral Técnica e do Patrimonio da Consellería de Facenda, pola que se dá publicidade dos convenios de colaboración subscritos por esta consellería no primeiro cuadrimestre do ano 2020.
Consellería de Facenda — III. Outras disposicións — 03/07/2020

En virtude do establecido no artigo 15 da Lei 1/2016, do 18 de xaneiro, de transparencia e bo goberno,
Artigo único. Dar publicidade á relación dos convenios subscritos pola Consellería de Facenda nos meses de xaneiro, febreiro, marzo e abril do ano 2020, que se incorpora como anexo a esta resolución.
Santiago de Compostela, 20 de maio de 2020
EXTRACTO da Resolución do 29 de xuño de 2020, da Secretaría Xeral da Emigración, pola que se regulan e se convocan as subvencións do programa Reencontros de lecer para persoas residentes no exterior durante o ano 2020 (código de procedemento PR926F).
Vicepresidencia e Consellería de Presidencia, Administracións Públicas e Xustiza — III. Outras disposicións — 03/07/2020

BDNS (Identif.): 513197.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro. Persoas beneficiarias
As persoas emigrantes galegas que reúnan os requisitos establecidos nos números 1, 2 e 3 do artigo 2 da resolución da convocatoria.
Segundo.
Obxecto
A presente resolución ten por obxecto establecer as bases reguladoras das axudas correspondentes ao programa «Reencontros de lecer» para o ano 2020, orientado a promover o contacto das persoas galegas residentes en países europeos coa súa terra, fortalecendo así os vínculos de unión con Galicia, e contribuír a mellorar a calidade de vida, saúde e benestar deste colectivo.
Terceiro.
Bases reguladoras
Resolución do 29 de xuño de 2020, da Secretaría Xeral da Emigración, pola que se regulan e se convocan as subvencións do programa Reencontros de lecer para persoas residentes no exterior durante o ano 2020 (código de procedemento PR926F).
Cuarto.
Importe
As subvencións do presente programa teñen a consideración de axudas en especie e, consecuentemente, non supoñen contabilización do gasto. Os servizos que se prestan ás persoas participantes neste programa serán obxecto de licitación de acordo coa normativa de contratos do sector público.
Quinto.
Prazo de presentación de solicitudes
O prazo de presentación das solicitudes será dun mes contado a partir do día seguinte ao da publicación desta resolución no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 29 de xuño de 2020
RESOLUCIÓN do 16 de xuño de 2020 pola que se publica a modificación do plan de estudos do máster universitario en Turismo Urbano e Xestión de Empresas Turísticas.
Universidade de Santiago de Compostela — III. Outras disposicións — 15/07/2020

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e una vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 11 de xuño de 2018, esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial do máster universitario en Turismo Urbano e Xestión de Empresas Turísticas pola Universidade de Santiago de Compostela, que quedará configurado segundo consta no anexo a esta resolución.
Santiago de Compostela, 16 de xuño de 2020
Complementos de formación:
O mestrado inclúe un módulo preparatorio de dúas materias de dous créditos cada unha:
– A materia Fundamentos de finanzas debe ser cursada, como formación previa á realización do máster, por todo o alumnado que non realizase un mínimo de 2 créditos en materias sobre finanzas en titulacións universitarias.
– A materia Fundamentos de contabilidade deberá ser cursada, como formación previa á realización do máster, por todo o alumnado que non realizase un mínimo de 2 créditos en materias sobre contabilidade en titulacións universitarias.
Orientacións:
O/a alumno/a ten que cursar necesariamente unha orientación:
– Orientación profesional: ten que realizar as prácticas externas (9 ECTS).
– Orientación investigadora: debe cursar as materias optativas vinculadas: Metodoloxía de investigación: Cartografía aplicada ao turismo e Metodoloxía de Investigación en xestión de empresas turísticas. Para as outras orientacións estas dúas materias teñen carácter optativo.
– Orientación académica: debe elixir 18 ECTS optativos sen restricións.
RESOLUCIÓN do 15 de xuño de 2020 pola que se publica o plan de estudos do máster universitario en Psicoloxía do Traballo e as Organizacións e Psicoloxía Xurídico-Forense.
Universidade de Santiago de Compostela — III. Outras disposicións — 15/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros de 29 de novembro de 2019 (publicado no BOE do 17 de decembro de 2019 por Resolución do secretario xeral de universidades do 3 de decembro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Psicoloxía do Traballo e as Organizacións e Psicoloxía Xurídico-Forense pola Universidade de Santiago de Compostela.
Santiago de Compostela, 15 de xuño de 2020
Código RUCT: 4317014.
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
Este mestrado estrutúrase en dúas especialidades:
– Especialidade en Psicoloxía do Traballo e as Organizacións.
– Especialidade en Psicoloxía Xurídica-Forense.
O alumno/a deberá cursar obrigatoriamente unha das dúas especialidades, para o cal deberá superar 24 créditos optativos do módulo da súa especialidade e realizar un traballo fin de mestrado relacionado con ela.
Tamén pode obter as dúas especialidades. Neste caso deberá superar 24 créditos optativos de cada especialidade e presentar un traballo fin de máster por cada unha delas.
RESOLUCIÓN do 16 de xuño de 2020 pola que se publica o plan de estudos do máster universitario en Técnicas Estatísticas.
Universidade de Santiago de Compostela — III. Outras disposicións — 15/07/2020

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros de 29 de novembro de 2019 (publicado no BOE do 17 de decembro, mediante Resolución da Secretaría Xeral de Universidades do 3 de decembro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Técnicas Estatísticas pola Universidade da Coruña, a Universidade de Santiago de Compostela e a Universidade de Vigo.
Santiago de Compostela, 16 de xuño de 2020
Especialidades:
O plan de estudos do mestrado non prevé especialidades, no entanto, os estudantes deberán elixir entre dous itinerarios diferentes dependendo das súas preferencias:
– Itinerario aplicado.
– Itinerario teórico.
Os estudantes deberanse matricular nun dos dous módulos do itinerario no primeiro semestre. A comisión do título poderá autorizar o intercambio dalgunha materia do itinerario elixido pola correspondente do outro itinerario.
RESOLUCIÓN do 9 de xullo de 2020 pola que se redistribúen os créditos orzamentarios por epígrafes recollidos na Orde do 10 de decembro de 2019 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2020 e 2021.
Consellería de Economía, Emprego e Industria — III. Outras disposicións — 15/07/2020

Mediante a Orde do 10 de decembro de 2019, que foi publicada no
Diario Oficial de Galicia
núm. 14, do 22 de xaneiro de 2020, establecéronse as bases reguladoras e convocáronse subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social.
No artigo 35.1 da devandita orde recóllese o financiamento das axudas previstas con cargo ás aplicacións 09.40.324C.444.0, 09.40.324C.445.0, 09.40.324C.460.0 e 09.40.324C.481.1 cunha contía inicial de seiscentos trinta e tres mil novecentos euros (633.900 €) distribuído en dúas anualidades, correspondentes a fondos finalistas do Estado.
No artigo 35.2 establécese que a distribución inicial poderá alterarse, despois das modificacións orzamentarias precisas, en función da tipoloxía das entidades que vaian realizar as actividades que resulten beneficiarias
Unha vez instruídos os expedientes e obtida a relación de solicitudes que cumpren coas condicións administrativas e técnicas establecidas nas bases reguladoras para adquirir a condición de entidade beneficiaria, faise necesaria unha redistribución do crédito das distintas aplicacións orzamentarias.
De acordo co disposto no artigo 31 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia (DOG núm. 20, do 29 de xaneiro), cando a contía total máxima das subvencións convocadas se distribúa entre distintos créditos orzamentarios, a alteración da devandita distribución non precisará de nova convocatoria pero si das modificacións que procedan no expediente de gasto e da publicación nos mesmos medios que a convocatoria.
Por todo o anterior,
Primeiro. Redistribuír o crédito destinado ás axudas convocadas pola Orde do 10 de decembro de 2019 pola que se establecen as bases reguladoras de subvencións ás entidades colaboradoras da Rede Eusumo para realizar actividades de promoción e impulso do cooperativismo e da economía social, e se convocan para os anos 2020 e 2021, sen variar o orzamento total, da seguinte maneira:
Segundo. Esta modificación, unha vez publicada no
Diario Oficial de Galicia
, non implicará apertura de prazo para presentar novas solicitudes.
Santiago de Compostela, 9 de xullo de 2020
DECRETO 100/2020, do 2 de xullo, polo que se modifica a denominación da Facultade de Ciencias da Educación da Universidade de Vigo.
Consellería de Educación, Universidade e Formación Profesional — III. Outras disposicións — 15/07/2020

A Lei 11/1989, do 20 de xullo, de ordenación do sistema universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
En aplicación do artigo 8.2 da Lei orgánica 6/2001, do 21 de decembro, de universidades, modificada pola Lei orgánica 4/2007, do 12 de abril e a proposta do Consello de Goberno da Universidade de Vigo, co informe favorable do seu Consello Social e do Consello Galego de Universidades, no exercicio das competencias sinaladas na Lei 2/2003, do 22 de maio, e na Lei 1/1983, do 22 de febreiro, de normas reguladoras da Xunta e da súa presidencia, por proposta da Conselleira de Educación, Universidade e Formación Profesional e logo da deliberación do Consello da Xunta de Galicia na súa reunión do dous de xullo de dous mil vinte,
Artigo único
Autorizar a modificación da denominación da Facultade de Ciencias da Educación do campus de Ourense da Universidade de Vigo, que pasará a denominarse Facultade de Ciencias da Educación e Traballo Social.
Disposición derradeira primeira
Autorízase a conselleira de Educación, Universidade e Formación Profesional para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dous de xullo de dous mil vinte
RESOLUCIÓN do 2 de xullo de 2020 pola que se concede a mención de excelencia a titulacións universitarias oficiais de máster impartidas polas universidades do Sistema universitario de Galicia no curso académico 2019/20.
Consellería de Educación, Universidade e Formación Profesional — III. Outras disposicións — 15/07/2020

Con data do 25 de novembro de 2019, publicouse no
Diario Oficial de Galicia
a Orde do 12 de novembro de 2019 pola que se establecen as bases reguladoras e se procede á convocatoria para a concesión de mención de excelencia a titulacións universitarias oficiais de máster, impartidas polas universidades do Sistema universitario de Galicia no curso académico 2019/20.
Con data do 24 de decembro de 2019 publicouse no
Diario Oficial de Galicia
a Orde do 12 de decembro de 2019 pola que se amplía o prazo de presentación de solicitudes da Orde do 12 de novembro de 2019. De acordo co establecido na artigo 1 da orde amplíase ata o día 15 de febreiro de 2020, incluído, o prazo de presentación de solicitudes previsto no punto 2 do artigo 4 da Orde do 12 de novembro de 2019 pola que se establecen as bases reguladoras.
Rematado o prazo para a entrega da documentación complementaria necesaria para a tramitación do procedemento establecido no artigo 5 da Orde de 12 de decembro de 2019 foron analizadas as solicitudes pola comisión avaliadora prevista no artigo 8 da orde da convocatoria.
Tendo en conta o anteriormente exposto e atendendo á proposta de resolución da Secretaría Xeral de Universidades, esta consellería
Primeiro. Concederlles a mención de Máster Universitario Excelente da Xunta de Galicia ás titulacións universitarias oficiais de máster, impartidas polas universidades do Sistema universitario de Galicia no curso académico 2019/20, que se relacionan no anexo da presente orde.
Segundo. As universidades responsables dos títulos comprométense a manter os requisitos que deron lugar á obtención da puntuación mínima para acadar a mención de Máster Universitario Excelente da Xunta de Galicia.
Así mesmo, os responsables dos títulos comprométense a incluír as medidas e modificacións necesarias, segundo o procedemento establecido para a modificación de títulos universitarios, derivadas do compromiso de inclusión dun módulo vinculado directamente cunha formación en emprendemento e autoemprego, establecida no artigo 9, epígrafe f).
Terceiro. Contra esta resolución, que esgota a vía administrativa, as universidades poderán interpoñer recurso potestativo de reposición ante a conselleira de Educación, Universidade e Formación Profesional no prazo dun mes contado a partir do día seguinte ao da publicación da resolución no DOG, segundo o disposto nos artigos 123 e 124 da Lei 39/2015, do 1 de outubro, do procedemento administrativo común das administracións públicas, ou directamente o recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de xullo de 2020
RESOLUCIÓN do 1 de xullo de 2020 pola que se publica o plan de estudos do máster universitario en Ciencias da Visión.
Universidade de Santiago de Compostela — III. Outras disposicións — 16/07/2020

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 29 de novembro de 2019 (publicado no BOE do 17 de decembro, mediante a Resolución da Secretaría Xeral de Universidades do 3 de decembro de 2019), esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Ciencias da Visión pola Universidade Complutense de Madrid, a Universidade de Alcalá, a Universidade de Murcia, a Universidade de Santiago de Compostela e a Universidade de Valladolid.
Santiago de Compostela, 1 de xullo de 2020
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
En caso de optar a unha especialidade, o alumno elixirá un mínimo de 12 ECTS dentro do módulo de especialidade correspondente e poderá escoller o resto de disciplinas ata completar 24 ECTS entre todas as ofertadas. O alumno obterá a titulación do máster en Investigación en Ciencias da Visión sen especialidade se selecciona 24 créditos optativos entre os ofertados en todos os módulos de especialidade sen chegar ao mínimo de 12 ECTS en ningún deles.
Organización de disciplinas:
Por razóns de índole organizativa, a Universidade de Santiago de Compostela reservará para si a posibilidade de variar a relación de disciplinas optativas, así como a de non ofertar algunha delas.
Para ampliar información verbo deste plan de estudos, pódese consultar a páxina web da Universidade de Santiago de Compostela: http://www.usc.es
RESOLUCIÓN do 10 de febreiro de 2020 pola que se publica a modificación do plan de estudos de graduado en Química.
Universidade de Santiago de Compostela — III. Outras disposicións — 09/07/2020

A Universidade de Santiago de Compostela presentou unha solicitude de modificación do plan de estudos verificado desta titulación de grao. A dita solicitude presentouse ao abeiro do artigo 28 do Real decreto 1393/2007, do 29 de outubro, polo que se establece a ordenación das ensinanzas universitarias oficiais, e do artigo 15 do Decreto 222/2011, do 2 de decembro, polo que se regulan as ensinanzas universitarias oficiais no ámbito da Comunidade Autónoma de Galicia.
Obtido informe favorable da Axencia de Calidade do Sistema Universitario de Galicia (ACSUG), con data do 9 de xullo de 2020, esta reitoría, ao abeiro do artigo 28.3 do Real decreto 1393/2007, do 29 de outubro, polo que se establece a ordenación das ensinanzas universitarias oficiais,
Publicar a modificación do plan de estudos conducente á obtención do título de graduado ou graduada en Química pola Universidade de Santiago de Compostela.
Santiago de Compostela, 10 de febreiro de 2020
1) Cambian de denominación as materias obrigatorias do grao segundo consta no seguinte cadro:
2) Créase a seguinte materia:
EXTRACTO da Resolución do 9 de xullo de 2020 pola que se modifican as bases reguladoras do Marco de apoio ao acceso ao crédito das pequenas e medianas empresas, instrumentadas mediante convenio de colaboración coas sociedades de garantía recíproca e as entidades de crédito adheridas, publicadas mediante a Resolución do 7 de febreiro de 2020 (Diario Oficial de Galicia número 28, do 11 de febreiro) e modificadas pola Resolución do 31 de marzo de 2020 (Diario Oficial de Galicia número 64, do 1 de abril) (código de procedemento IG535A).
Instituto Galego de Promoción Económica — III. Outras disposicións — 10/07/2020

BDNS (Identif.): 494996.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (BDNS):
(http://www.pap.minhap.gob.es/bdnstrans/index):
Primeiro.
Importe
Modifícase a dotación orzamentaria das bases reguladoras, quedando establecida do xeito seguinte:
a) Para atender posibles falidos nos reavais concedidos ante as SGR, con cargo á partida orzamentaria 09.A1.741A.8900 para o exercicio 2020, increméntase a partida orzamentaria en 5.000.000 €, e queda establecido o crédito desta partida en 7.500.000 €.
b) Para as compensacións económicas ás SGR, os créditos dispoñibles nesta convocatoria increméntanse en 10.000.000 €, na partida orzamentaria 09.A1.741A.770, con un importe de 8.750.000 € para o exercicio 2020 e 1.250.000 € para o exercicio 2021, quedando establecidos en 15.000.000 €, cun importe de 13.750.000 € para o exercicio 2020, e 1.250.000 € para o exercicio 2021.
c) Para a subsidiación ao tipo de xuro, os créditos dispoñibles nesta convocatoria increméntanse en 8.150.000 €, na partida orzamentaria 09.A1.741A.7700, con un importe de 4.161.000 € para o exercicio 2020 e 3.989.000 € para o exercicio 2021, quedando establecidos en 11.750.000 €, cun importe de 5.961.000 € para o exercicio 2020 e de 5.789.000 € para o exercicio 2021.
Segundo.
Prazo de presentación de solicitudes
O prazo de presentación de solicitudes da «liña Microcréditos COVID-19» comezará o día seguinte ao da publicación desta resolución no
Diario Oficial de Galicia
, e rematará cando se produza a primeira das seguintes circunstancias:
a) Que, conforme as solicitudes recibidas, se esgote o crédito orzamentario, o que será obxecto de publicación no
Diario Oficial de Galicia
e na páxina web do Igape, co fin de pechar anticipadamente o prazo de presentación de solicitudes, de conformidade co disposto no artigo 32 do Regulamento da Lei de subvencións de Galicia (Decreto 11/2009, do 8 de xaneiro).
b) O 30 de outubro de 2020.
Santiago de Compostela, 9 de xullo de 2020
RESOLUCIÓN do 16 de xuño de 2020 pola que se publica o plan de estudos de graduado ou graduada en Xeografía e Ordenación do Territorio.
Universidade de Santiago de Compostela — III. Outras disposicións — 14/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 18 de outubro de 2019 (publicado no BOE do 6 de novembro de 2019 pola Resolución do secretario xeral de Universidades do 28 de outubro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Xeografía e Ordenación do Territorio pola Universidade de Santiago de Compostela.
Santiago de Compostela, 16 de xuño de 2020
5.1. Estrutura das ensinanzas.
5.1.1. Distribución do plan de estudos en créditos ECTS.
RESOLUCIÓN do 15 de xuño de 2020 pola que se publica o plan de estudos do máster universitario en Enxeñaría de Procesado de Alimentos.
Universidade de Santiago de Compostela — III. Outras disposicións — 14/07/2020

Obtida a verificación do Plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por Acordo do Consello de Ministros do 29 de novembro de 2019 (publicado no BOE do 17 de diciembre, mediante Resolución da Secretaría Xeral de Universidades do 3 de decembro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Enxeñaría de Procesado de Alimentos pola Universidade de Santiago de Compostela.
Santiago de Compostela, 15 de xuño de 2020
RESOLUCIÓN do 15 de xuño de 2020 pola que se publica o plan de estudos do máster universitario en Psicoloxía.
Universidade de Santiago de Compostela — III. Outras disposicións — 14/07/2020

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 29 de novembro de 2019 (publicado no BOE do 17 de decembro de 2019 pola Resolución do secretario xeral de Universidades de 3 de decembro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Psicoloxía pola Universidade de Santiago de Compostela.
Santiago de Compostela, 15 de xuño de 2020
Código RUCT: 4317022.
Rama de coñecemento: Ciencias Sociais e Xurídicas.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades:
O mestrado ten dúas especialidades:
– Especialidade en Psicoloxía da Intervención Social e Comunitaria.
– Especialidade en Psicoloxía Experimental.
Cada estudante debe optar, obrigatoriamente, por unha especialidade.
Para obter o título nunha especialidade, ademais das materias obrigatorias, o estudante deberá cursar o módulo de materias vinculadas á especialidade elixida, 24 créditos optativos da especialidade e outros seis a elixir de entre todas as materias optativas do mestrado, sexan da especialidade ou non. O prácticum e o traballo fin de máster (TFM) deberán realizarse no campo da especialidade elixida.
RESOLUCIÓN do 16 de xuño de 2020 pola que se publica o plan de estudos de graduado ou graduada en Robótica.
Universidade de Santiago de Compostela — III. Outras disposicións — 14/07/2020

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título mediante Acordo do Consello de Ministros do 18 de outubro de 2019 (publicado no BOE do 6 de novembro de 2019 mediante a Resolución do secretario xeral de Universidades do 28 de outubro de 2019).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de graduado/a en Robótica pola Universidade de Santiago de Compostela.
Santiago de Compostela, 16 de xuño de 2020
Código RUCT: 2503954.
Rama de coñecemento: Enxeñaría e Arquitectura.
Modalidade de impartición: presencial.
5.1. Estrutura das ensinanzas.
5.1.1. Distribución do plan de estudos en créditos ECTS.
5.1.2. Créditos de formación básica. Distribución en materias.
5.1.3. Plan de estudos resumido (por módulos).
5.1.4. Plan de estudos resumido (por curso académico).
Primeiro curso.
Segundo curso.
Terceiro curso.
Cuarto curso.
Optativas de terceiro curso
RESOLUCIÓN do 23 de xuño de 2020 pola que se actualizan os prezos públicos determinados no Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Consellería do Mar — III. Outras disposicións — 10/07/2020

O Decreto 143/2013, do 12 de setembro, establece os prezos públicos exixibles polas prestacións dos servizos de residencia e comedor nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería.
Así mesmo, no seu artigo 6.1, determina o mecanismo de actualización dos prezos públicos. Os prezos así actualizados faranse públicos mediante resolución da persoa titular da consellería con competencias en materias de pesca, agricultura e forestal, que será publicada no
Diario Oficial de Galicia
.
Por isto, e en virtude do parágrafo primeiro do artigo 6 do Decreto 143/2013, do 12 de setembro, polo que se fixan os prezos públicos polos servizos de residencia e comedor prestados nos centros de formación das familias marítimo-pesqueira e agroforestal, así como os prezos de matrícula na Aula de Seguridade e Salvamento, dependentes desta consellería,
Primeiro. Actualizar os prezos públicos exixibles polas prestacións dos servizos de residencia e/ou comedor nos centros de formación da familia marítimo-pesqueira dependentes da Consellería do Mar, e pola matrícula nos cursos de especialización en materia de seguridade, supervivencia e loita contra incendios impartidos na Aula de Seguridade e Salvamento de Ferrol, que quedan da maneira seguinte:
1. Catálogo de prezos públicos en residencias:
2. Catálogo de prezos públicos de matrícula en cursos na Aula de Seguridade e Salvamento de Ferrol:
Segundo. Esta resolución producirá efectos desde o día seguinte ao da súa publicación no
Diario Oficial de Galicia
.
Santiago de Compostela, 23 de xuño de 2020
CORRECCIÓN DE ERROS. Orde do 16 de setembro de 2019 pola que se aproban as bases reguladoras da concesión de subvencións, en réxime de concorrencia competitiva, para o cofinanciamento de proxectos de prevención de condutas adictivas promovidos por concellos, mancomunidades de concellos ou agrupacións de concellos da Comunidade Autónoma de Galicia, e se procede á súa convocatoria (código de procedemento SA463G).
Consellería de Sanidade — III. Outras disposicións — 10/07/2020

Advertidos erros na referida orde, que se publicou no Diario Oficial de Galicia núm. 184, do 27 de setembro de 2019, cómpre efectuar as seguintes correccións:
Na páxina 42872, no segundo parágrafo do punto 5.b) do artigo 28, onde di: «Se a entidade beneficiaria presentase unha xustificación de gastos insuficiente para recibir este segundo pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no primeiro pagamento anticipado»; debe dicir: «Se a entidade beneficiaria presentase unha xustificación de gastos insuficiente para recibir este primeiro pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no primeiro pagamento anticipado».
Na páxina 42873, no segundo parágrafo do punto 5.d) do artigo 28, onde di: «Se a entidade beneficiaria presentase unha xustificación de gastos insuficiente para recibir este segundo pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no terceiro pagamento anticipado»; debe dicir: «Se a entidade beneficiaria presentase unha xustificación de gastos insuficiente para recibir este pagamento final completo, o crédito non aboado sería anulado e, se é o caso, tería que reintegrar total ou parcialmente a contía recibida no terceiro pagamento anticipado».
Na páxina 42883, na táboa da alínea 3 do anexo V, relativa aos gastos de persoal, no título da quinta columna, onde di: «Cota da Seguridade Social á conta da entidade»; debe dicir: «Cotas da Seguridade Social».
CORRECCIÓN DE ERROS. Orde do 16 de setembro de 2019 pola que se aproban as bases reguladoras da concesión de subvencións, en réxime de concorrencia competitiva, que incorpora fondos procedentes do tramo autonómico da asignación tributaria do 0,7 % do IRPF destinado á realización de programas de interese xeral para fins de carácter sociosanitario, para o cofinanciamento de proxectos de prevención de condutas adictivas promovidos por entidades privadas sen ánimo de lucro que desenvolven o seu labor no eido da prevención na Comunidade Autónoma de Galicia, e se procede á súa convocatoria (código de procedemento SA463F).
Consellería de Sanidade — III. Outras disposicións — 10/07/2020

Advertidos erros na referida orde, que se publicou no
Diario Oficial de Galicia
núm. 182, do 25 de setembro de 2019, cómpre efectuar as seguintes correccións:
Na páxina 42460, no segundo parágrafo do punto 5.b) do artigo 27, onde di:
«A presentación desta xustificación é obrigatoria. Se a entidade beneficiaria presentase unha xustificación de gastos insuficiente para recibir este segundo pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no primeiro pagamento anticipado».
Debe dicir:
«A presentación desta xustificación é obrigatoria. Se a entidade beneficiaria presentase unha xustificación de gastos insuficiente para recibir este primeiro pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no primeiro pagamento anticipado».
Na páxina 42461, no segundo parágrafo do punto 5.d) do artigo 27, onde di:
«A presentación desta xustificación final é obrigatoria. Se a entidade beneficiaria presentase unha xustificación de gastos insuficiente para recibir este segundo pagamento á conta completo, o crédito non aboado sería anulado e, se é o caso, tería que reintegrar total ou parcialmente a contía recibida no terceiro pagamento anticipado».
Debe dicir:
«A presentación desta xustificación final é obrigatoria. Se a entidade beneficiaria presentase unha xustificación de gastos insuficiente para recibir este pagamento final completo, o crédito non aboado sería anulado e, se é o caso, tería que reintegrar total ou parcialmente a contía recibida no terceiro pagamento anticipado».
Na páxina 42470, na táboa da alínea 3 do anexo IV, relativa aos gastos de persoal, no título da quinta columna, onde di:
«Cota da Seguridade Social á conta da entidade».
Debe dicir:
«Cotas da Seguridade Social».
EXTRACTO da Orde do 25 de xuño de 2020 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2020 (código de procedemento MR465A).
Consellería do Medio Rural — III. Outras disposicións — 10/07/2020

BDNS (Identif.): 514250.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos produtos vexetais fosen afectados polas medidas fitosanitarias adoptadas en virtude dunha declaración da presenza da praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2014-2020 e no Regulamento (UE) nº 702/2014 da Comisión, do 25 de xuño.
2. No caso de produtores de plantas de viveiro, estes deberán estar inscritos nos correspondentes rexistros oficiais, polo que non será posible o outorgamento de indemnización se no momento da inspección inicial o viveiro non cumpre este trámite.
Segundo. Obxecto
Esta orde ten por obxecto:
a) Establecer, no marco dos programas de control e loita contra pragas de corentena, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2020 (procedemento MR465A).
Terceiro. Bases reguladoras
Orde do 25 de xuño de 2020 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2020 (código de procedemento MR465A).
Cuarto. Importe
Para a concesión das subvencións convocadas destinarase un crédito de 65.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto. Prazo de presentación de solicitudes
O prazo de presentación de solicitudes será de tres meses contados a partir do día seguinte ao da publicación desta orde no Diario Oficial de Galicia. Para estes efectos, entenderase como último día do prazo o correspondente ao mesmo ordinal do día da publicación. Se o último día do prazo fora inhábil, entenderase prorrogado ao primeiro día hábil seguinte.
Santiago de Compostela, 25 de xuño de 2020
CORRECCIÓN DE ERROS. Extracto da Orde do 11 de xuño de 2020 pola que se establecen as bases reguladoras para a concesión das axudas económicas para gastos de funcionamento a entidades privadas titulares de recursos de atención á infancia durante a situación de suspensión destes servizos como consecuencia do COVID-19 (código de procedemento BS900D).
Consellería de Política Social — III. Outras disposicións — 09/07/2020

Advertido erro no extracto da citada orde, publicada no Diario Oficial de Galicia número 114 bis, do 12 de xuño de 2020, cómpre facer a seguinte corrección:
Na páxina 23449, no punto cuarto, relativo ao financiamento, no cadro co orzamento, onde di:
Debe dicir:
CORRECCIÓN DE ERROS. Orde do 11 de xuño de 2020 pola que se establecen as bases reguladoras para a concesión das axudas económicas para gastos de funcionamento a entidades privadas titulares de recursos de atención á infancia durante a situación de suspensión destes servizos como consecuencia do COVID-19 (código de procedemento BS900D).
Consellería de Política Social — III. Outras disposicións — 09/07/2020

Advertido erro na citada orde, publicada no Diario Oficial de Galicia número 114 bis, do 12 de xuño de 2020, cómpre facer a seguinte corrección:
Na páxina 23425, no número 1 do artigo 2, sobre o financiamento, no cadro co orzamento, onde di:
Debe dicir:
RESOLUCIÓN do 1 de xullo de 2020, da Dirección Xeral do Patrimonio Cultural, pola que se dá publicidade dunha encomenda de xestión ao medio propio Tecnologías y Servicios Agrarios, S.A. (Tragsatec).
Consellería de Cultura e Turismo — III. Outras disposicións — 09/07/2020

– Actividade. O obxecto da encomenda é a execución do servizo técnico cualificado para a análise e informe das intervencións que se pretendan realizar en bens de interese cultural ou catalogados, así como, de ser o caso, no seu contorno de protección ou na súa zona de amortecemento.
– Natureza e alcance da xestión encomendada. Esta encomenda ten natureza intersubxetiva ao ter a empresa pública Tecnologías y Servicios Agrarios, S.A. (Tragsatec) a consideración de medio instrumental da Administración, segundo o disposto na disposición adicional vixésimo cuarta da Lei 9/2017, do 8 de novembro, de contratos do sector público.
– Prazo de vixencia. O prazo de execución é de seis (6) meses e comeza o 1 de xullo de 2020.
– Financiamento. Esta encomenda por importe de 309.989,45 € tramítase con cargo aos orzamentos da Comunidade Autónoma de Galicia para o ano 2020, aplicación orzamentaria 11.30.433A.640.1.
Santiago de Compostela, 1 de xullo de 2020
EXTRACTO da Orde do 22 de xuño de 2020 pola que se establecen as bases que rexen os premios do programa Xuventude Crea e se convocan para o ano 2020 (código de procedemento BS310Q).
Consellería de Política Social — III. Outras disposicións — 08/07/2020

BDNS (identif.): 513856.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Persoas destinatarias
Serán destinatarias da convocatoria as persoas galegas ou residentes en Galicia, non profesionais, con idades comprendidas entre os 16 e os 30 anos de idade cumpridos no ano 2020 agás o establecido no capítulo II segundo para cada especialidade.
Enténdese por profesional aquela persoa que mantén unha relación contractual permanente ou ocasional con algunha empresa vinculada á especialidade concreta na cal solicita participar levando a cabo traballos directamente relacionados con ela, ou que está dada de alta como autónoma nunha actividade que teña unha relación directa coa citada especialidade.
Salvo no caso das especialidades de teatro, música, graffiti, creación de videoxogos, cociña e danza moderna, a participación será sempre a título individual.
Non poderán participar nunha especialidade aquelas persoas que gañasen o primeiro premio desa mesma especialidade na edición do ano anterior.
Segundo.
Obxecto
O obxecto é establecer as bases que rexen a concesión dos premios do programa Xuventude Crea e convocalos para o ano 2020.
Terceiro.
Bases reguladoras
Orde do 22 de xuño de 2020 pola que se establecen as bases que rexen os premios do programa Xuventude Crea e se convocan para o ano 2020.
Cuarto.
Importe
Destínase un crédito de 93.100 euros con cargo á aplicación orzamentaria 13.05.313A.480.10.
Quinto.
Prazo de presentación de solicitudes
O prazo de presentación de solicitudes será de trinta (30) días hábiles, contados desde o día seguinte ao da publicación desta orde no
Diario Oficial de Galicia
.
Sexto.
Outros datos
Modalidades dos premios do programa Xuventude Crea:
a) Artes plásticas.
b) Banda deseñada.
c) Cociña.
d) Creación de videoxogos.
e) Danza moderna.
f) Deseño de xoias.
g) Fotografía.
h) Graffiti.
i) Moda.
j) Música.
k) Novela curta.
l) Poesía.
ll) Teatro.
m) Videocreación.
Premios por cada unha das especialidades:
Un primeiro premio de 3.000 €.
Un segundo premio de 1.500 €.
Un terceiro premio de 1.000 €.
Poderanse outorgar mencións de honra, que carecerán de dotación económica, nas diferentes especialidades a aquelas obras que, coa avaliación da comisión selección, acaden a suficiente calidade.
Santiago de Compostela, 22 de xuño de 2020
EXTRACTO da Resolución do 25 de xuño de 2020 pola que se establecen as bases das subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21: Cultura no Camiño +, e se convocan para o ano 2020 (código de procedemento CT302B).
Axencia Galega das Industrias Culturais — III. Outras disposicións — 08/07/2020

BDNS (Identif.): 514211.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
(http://www.pap.minhap.gob.es/bdnstrans/index).
Primeiro.
Entidades beneficiarias
Poderán ser beneficiarios destas axudas todos os concellos da Comunidade Autónoma de Galicia que realicen unha programación cultural que contribúa á promoción de espectáculos de artes escénicas e musicais producidos por empresas con sede, domicilio social ou establecemento permanente na Comunidade Autónoma de Galicia.
Segundo.
Finalidade
Establecer as bases reguladoras das subvencións destinadas a cofinanciar programacións culturais realizadas por entidades locais con motivo do Xacobeo 21, para contribuír á promoción das artes escénicas e musicais, e proceder á súa convocatoria para o ano 2020 (código de procedemento CT302B).
Terceiro.
Bases reguladoras
Resolución de 25 de xuño de 2020 pola que se establecen as bases de subvencións, en réxime de concorrencia non competitiva, para o fomento das artes escénicas e musicais nos concellos da Comunidade Autónoma de Galicia con motivo do Xacobeo 21: cultura no Camiño +, e se convocan para o ano 2020 (código de procedemento CT302B).
Cuarto.
Importe
O financiamento das axudas desta convocatoria realizarase, en todo caso, en función das dispoñibilidades orzamentarias; destinarase un crédito global de 750.000 euros da aplicación orzamentaria 11.A1.432B.760.0 do código de proxecto 2015-00003.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
. Se o último día do prazo for inhábil, entenderase prorrogado ao primeiro día hábil seguinte e, se no mes de vencemento non houber día equivalente ao inicial do cómputo, entenderase que o prazo remata o último día do mes.
Santiago de Compostela, 25 de xuño de 2020